
Dubrovnik, 29. rujna 2026. godine





OBRAZLOŽENJE POSEBNOG DIJELA REBALANSA II FINANCIJSKOG PLANA PRORAČUNSKOG KORISNIKA
ZA 2026. GODINU













Opći dio proračuna čine: 
A – Račun prihoda i rashoda 
B – Račun financiranja u kojem se iskazuju primici od financijske imovine i primljeni kredit i zajmovi, te izdaci za financijsku imovinu i za otplatu zajmova i kredita. 
C – Preneseni višak ili preneseni manjak

Posebni dio proračuna sastoji se od plana rashoda i izdataka proračunskog korisnika raspoređenih u programe koji se sastoje od aktivnosti, tekućih i kapitalnih projekata za naredne tri proračunske godine.

Djelokrug rada Osnovne škole Lapad, Dubrovnik utvrđen je Zakonom o odgoju i obrazovanju u osnovnoj i srednjoj školi te drugim važećim propisima i aktima. Škola provodi redovnu, dodatnu i dopunsku nastavu sukladno nastavnim planovima i programima koje donosi Ministarstvo znanosti, obrazovanja i mladih, kao i prema godišnjem izvedbenom planu i programu rada škole. Osnovna škola Lapad utemeljena je školske godine 1944./45. kao četverogodišnja škola. Sedmogodišnjom postaje školske 1949./50., a u osmogodišnju prerasta 1953. godine. Na lokaciji sadašnje Osnovne škole Lapad zgrada izgrađena je i počela s radom 11. rujna 1973. godine. Škola je u svom sastavu imala četverogodišnju Područnu školu Montovjerna do 2020. g. Osnovna škola Lapad u Dubrovniku djeluje na području gradskog kotara Lapad i radi u jednoj smjeni. Uz nastavno osoblje u Školi radi Stručno–razvojna služba i to knjižničarka s punim radnim vremenom, psiholog i pedagog, socijalni pedagog. Grad Dubrovnik osigurao je sredstva za dodatno financiranje (iznad minimalnog standarda) u punom radnom vremenu 1 stručnog suradnika. Osnovna škola Lapad organizacijski obuhvaća matičnu školu na području gradskog kotara Lapad u istoimenom naselju. Nastava se izvodi u jutarnjoj smjeni tijekom petodnevnog radnog tjedna. U sklopu škole djeluje školska sportska dvorana i kuhinja, koja osigurava prehranu učenicima uključenima u produženi boravak te tople i hladne obroke. Organizacijsku strukturu škole čine: ravnatelj kao odgovorna osoba za zakonitost rada škole, učitelji i nastavnici, stručni suradnici, administrativno i tehničko osoblje. 

Poslovi škole obuhvaćaju:
•	planiranje, organiziranje i provedbu odgojno-obrazovnog rada,
•	osiguravanje uvjeta za stručno usavršavanje i profesionalni razvoj nastavnog i stručnog kadra,
•	organizaciju izvannastavnih aktivnosti, projekata i manifestacija,
•	provođenje sportskih aktivnosti i natjecanja u okviru Školskog sportskog kluba i šire,
•	suradnju s roditeljima i lokalnom zajednicom radi jačanja odgojno-obrazovnog djelovanja.

Rebalansom financijskog plana za 2026. godinu u plan su prikazani preneseni višak i manjak iz prethodnog razdoblja, radi usklađenja financijskog plana sa stvarnim stanjem prenesenog rezultata poslovanja.  





Pregled financijskih sredstava po programima:
	[bookmark: _Hlk208837048][bookmark: _Hlk208837152]Naziv programa iz Proračuna
	Plan
2026.
	Povećanje/smanjenje
	Novi plan 2026.

	Program 18054004 REDOVNA DJELATNOST OSNOVNOG OBRAZOVANJA
	1.863.500,00
	72.000,00
	1.935.500,00

	Program 18055002 OSTALI PROJEKTI U OSNOVNOM ŠKOLSTVU
	170.250,00
	66.611,00
	236.881,00

	Program 18055006 PRODUŽENI BORAVAK
	273.060,00
	21.740,00
	294.800,00

	Program 18055021 TEKUĆE I INVESTICIJSKO ODRŽAVANJE IZNAD MINIMALNOG STANDARDA
	62.876,00
	162.126,00
	225.002,00

	Program 18055036 ASISTENT U NASTAVI
	280.180,00
	26.920,00
	307.100,00

	Program 18055039 NABAVA ŠKOLSKIH UDŽBENIKA
	40.000,00
	5.500,00
	45.500,00

	Program 18055040 SHEMA ŠKOLSKOG VOĆA
	3.310,00
	840,00
	4.150,00




	Naziv aktivnosti/projekta u Proračunu:  REDOVNA DJELATNOST OSNOVNOG OBRAZOVANJA


	Izdatke za zaposlene financira država putem nadležnog ministarstva, koje je zaduženo za cjelokupno područje radnih odnosa i plaća zaposlenika u školstvu. Obračun i isplata plaća obavljaju se kroz Centralni obračun plaća (COP).
Nastavno osoblje obavlja odgojno-obrazovne poslove koji uključuju provođenje nastavnog plana i programa, izravan rad s učenicima, te aktivnosti koje odgovaraju potrebama i interesima učenika. Njihova zaduženja uključuju i promicanje stručnog i pedagoškog rada škole te ostale stručno-pedagoške aktivnosti, a sve sukladno zakonima, provedbenim propisima, godišnjem planu i programu rada škole te školskom kurikulumu. Nastavno osoblje u pravilu radi unutar 40-satnog radnog tjedna, s definiranim tjednim i godišnjim zaduženjem koje se utvrđuje službenim rješenjem. Radne obveze učitelja i stručnih suradnika propisane su Pravilnikom koji donosi ministarstvo.
Nenastavno osoblje, prema Pravilniku o djelokrugu rada tajnika te administrativno-tehničkim i pomoćnim poslovima u osnovnoškolskoj ustanovi (NN br. 40/14), obavlja opće, pravne i kadrovske poslove, računovodstvene i knjigovodstvene poslove, vođenje i čuvanje pedagoške dokumentacije te druge evidencije. Također su zaduženi za tehničko održavanje, rukovanje opremom i uređajima, održavanje čistoće objekata i okoliša, kao i druge pomoćne poslove, sukladno zakonskim i podzakonskim propisima te godišnjem planu i programu rada škole. Djelokrug rada, popis poslova, broj izvršitelja i količina radnog vremena potrebna za obavljanje tih poslova propisani su od strane nadležnog ministarstava.
Povećanje sredstava potrebno je radi povećanja rashoda za plaće zaposlenika te radi osiguranja dostatnih sredstava za uredno podmirenje svih obveza prema zaposlenicima. 

	


Pokazatelji rezultata :
	Pokazatelj rezultata
	Definicija pokazatelja
	Jedinica
	Polazna vrijednost 2026.
	Nova vrijednost
2026.

	Udio pravovremeno isplaćenih plaća
	Udio podmirenih troškova za zaposlene sukladno važećim propisima i obračunanim pravima zaposlenika
	Postotak
	100
	100

	Udio isplaćenih materijalnih prava
	Postotak isplaćenih materijalnih prava (božićnice, regres, jubilarne nagrade i dr.)
	Postotak
	100
	100

	Udio podmirenih troškova prijevoza zaposlenika
	Postotak podmirenih troškova prijevoza zaposlenika sukladno važećim propisima
	Postotak
	100
	100




	[bookmark: _Hlk208302880]Naziv aktivnosti/projekta u Proračunu: OSTALI PROJEKTI U OSNOVNOM ŠKOLSTVU

	Ostali projekti u osnovnom školstvu obuhvaćaju niz aktivnosti koje su usmjerene na pokriće različitih troškova nužnih za nesmetano funkcioniranje škole, uzimajući u obzir porast cijena energenata i drugih resursa. S obzirom na kontinuirani rast cijena energenata, posebno električne energije i lož ulja, potrebno je osigurati dodatna sredstva za pokriće tih troškova, jer redovni materijalni troškovi ne mogu u potpunosti podmiriti ove povećane izdatke. Također, planira se osiguranje sredstava za tekuće i investicijsko održavanje računalne opreme, s posebnim naglaskom na opremu koja je povezana s mrežnim i informatičkim sustavima škole, kao što je oprema vezana za CARNet. Ove aktivnosti ključne su za održavanje suvremenih tehnoloških uvjeta i omogućavanje kvalitetne nastave s primjenom digitalnih alata.
S obzirom na geografski položaj OŠ Lapad, Dubrovnik, koja se nalazi izvan Stare gradske jezgre, planira se osiguranje sredstava za pokriće troškova prijevoza učenika. Ovaj prijevoz omogućit će učenicima sudjelovanje u kulturnim aktivnostima, te upoznavanje s kulturnom baštinom i naslijeđem Dubrovnika. Osiguranje prijevoza ključno je za kulturno uzdizanje i razvoj učenika, te njihovo povezivanje s bogatom poviješću i tradicijom grada, čime se doprinosi cjelokupnom obrazovnom procesu. Također se osiguravaju uvjeti za plaćanje jednog kuhara za potrebe projekta topli obrok što uključuje plaće te materijalna prava zaposlenika tijekom godine. 
Nastava u OŠ Lapad odvija se u jednoj smjeni uz projekt produženi boravak, što znači da je potrebno osigurati sigurnost učenika i osoblja škole tijekom svih radnih sati. Kako bi se osigurala sigurna i uredna nastava, škola je angažirala zaštitarske usluge do 16:30. Troškovi zaštitara bit će podmireni iz materijalnih troškova škole, dok su za dio satnice potrebna dodatna sredstva. Ove mjere nužne su kako bi se očuvala sigurnost svih prisutnih u školi, uključujući učenike, nastavnike i ostalo osoblje, te osigurala nesmetana i sigurna izvedba svih obrazovnih aktivnosti. 
Povećanje planiranih sredstava odnosi se na dodatne rashode za zaposlenike vezane uz organizaciju toplog obroka, nabavu opreme potrebne za pripremu hladnog obroka za učenike, izradu projektne dokumentacije za ugradnju dizalice topline te nabavu radnih bilježnica za učenike, za koju je postupak nabave proveo grad Dubrovnik. 

	


Pokazatelji rezultata :
	Pokazatelj
rezultata
	Definicija pokazatelja
	Jedinica
	Polazna vrijednost 2026.
	Nova vrijednost
2026.

	Udio realiziranih aktivnosti i podmirenih troškova u okviru ostalih projekata u osnovnom školstvu 
	Postotak realiziranih aktivnosti i podmirenih troškova vezanih uz provedbu školskih projekata, unapređenje prehrane učenika, poboljšanje materijalnih i energetskih uvjeta rada te nabavu obrazovnih materijala 
	Postotak
	100
	100







	[bookmark: _Hlk208303082]Naziv aktivnosti/projekta u Proračunu: PRODUŽENI BORAVAK

	Produženi boravak provodi se kao sustavni program brige za djecu nižih razreda (1. i 2. raz.), koji uključuje organizirani boravak u školi izvan nastave, dodatni odgojno-obrazovni rad i prehranu. Ovim programom obuhvaćeno je 7 razreda podijeljenih u 7 skupina. Zaposleno je ukupno 8 djelatnika ( 7 učiteljica razredne nastave i 1 kuharica). Do 31. prosinca 2015. godine prehrana učenika osiguravala se cateringom. Od 1. siječnja 2016. godine uređena je školska kuhinja od kada se u njoj pripremaju obroci za prehranu učenika. Utvrđivanje nutricionističkih zahtjeva, uvjeta i načina organiziranja prehrane u nadležnosti su osnivača, higijensko-sanitarne uvjete nadzire sanitarna inspekcija ureda državne uprave u županiji. Organizaciju i način financiranja Programa produženog boravka u osnovnim školama Grada Dubrovnika, Grad Dubrovnik  utvrdio je Pravilnikom o organizaciji Programa produženog boravka u osnovnim školama grada Dubrovnika kojeg je donijelo Gradsko vijeće Grada Dubrovnika.
Povećanje rashoda za produženi boravak rezultat je zapošljavanje dviju dodatnih učiteljica zbog povećanih potreba za organizacijom produženog boravka. Istodobno su smanjeni rashodi za jednu kuharicu, čije je financiranje preuzelo Ministarstvo u okviru organizacije pripreme hladnih marendi za učenike. 

	


Pokazatelji rezultata :
	Pokazatelj
rezultata
	Definicija pokazatelja
	Jedinica
	Polazna vrijednost 2026.
	Nova vrijednost
2026.

	Broj učenika uključenih u program
	Ukupan broj učenika koji koriste uslugu produženog boravka
	broj
	110
	115

	Udio pravovremeno isplaćenih plaća zaposlenicima
	Postotak plaća zaposlenih u produženom boravku isplaćenih u zakonskom roku
	Postotak
	100
	100

	Udio podmirenih troškova prehrane učenika
	Postotak troškova prehrane za učenike u produženom boravku podmirenih u predviđenom roku
	Postotak
	100
	100




	Naziv aktivnosti/projekta u Proračunu: TEKUĆE I INVESTICIJSKO ODRŽAVANJE IZNAD MINIMALNOG STANDARDA

	U rebalansu proračuna Grada Dubrovnika osigurat će se dodatna sredstva u iznosu 162.126,00 eura za realizaciju projekata uz postojeće već odobrene:  
· izrada nove zaštitne ograde u školskoj zgradi (U cilju povećanja sigurnosti učenika ugrađena je zaštitna ograda na staklima u dijelu školske zgrade gdje se svakodnevno kreće veći broj učenika. Učenici se iz učionica spuštaju stepenicama koje vode prema holu zgrade, pri čemu na dnu stubišta dolaze u kontakt sa staklenom stijenkom. Zbog dinamike kretanja učenika, postojala je povećana opasnost od nezgoda i mogućnost udara u staklenu površinu, što je moglo rezultirati prolijetanjem učenika kroz staklo i padom u prizemlje dvorišta.)
· hitno uklanjanje stabala (Osnovna škola Lapad ima u svom vlasništvu oko 22.000 m2 vanjskog prostora koje je 90 posto pokriveno stablima bora i čempresa. U zadnjih nekoliko godina za mnoga od tih stabala utvrdilo se da predstavljaju opasnost za živote učenika i djelatnika pa čak i imovine Škole jer njihove žile ulaze u kanalizacijske cijevi pa dolazi do začepljenja istih te ih je bilo nužno ukloniti. ARBOFIELD d.o.o. izradila je dva elaborata (2023. i 2024.) kako bi utvrdili stvarno stanje stabala na zemljištu Škole te uklonili ona koja predstavljaju opasnost za život i zdravlje ljudi i imovine Škole. U posljednje dvije godine dio stabala utvrđenih elaboratima uklonjen je uz financijska sredstva grada Dubrovnika, dok je preostala stabla potrebno ukloniti, orezati ili sanirati u skladu s izrađenim elaboratima. 
· obnova učioničkih vrata (S obzirom da se unutarnji otvori – vrata učionica, kabineta i ureda u Osnovnoj školi Lapad nisu promijenili od izgradnje škole tj. od 1973. godine, a dio vrata u starom dijelu zgrade se obnovio tijekom 2023. godine,  nastavak obnove se kroz minimalni financijski standard s obzirom na količinu ne može financirati i obnoviti. Riječ je o učionicama sa popratnim kabinetima. Postojeća vrata su se renovirala, jer se nije išlo u nabavku novih otvora zbog same kvalitete i izdržljivosti postojećih koje samo treba obnoviti, a i samih troškova koji su znatno manji od postavljanja novih.)
· sanacija oborinskih cijevi (Uslijed poplava u rujnu 2024.g. ustanovljeno je da su začepljene i puknute cijevi od oborinske odvodnje od sportske dvorane pored ureda ravnateljice pa sve do ureda pedagoginje. Stoga je prijetila opasnost da uslijed velikih oborina ponovno dođe do prodora vode unutar Škole što bi prouzročilo veliku materijalnu štetu u Školi.)
· obnova dotrajalih sanitarnih čvorova u školskoj zgradi (Uslijed dugogodišnjeg utjecaja korijenskog sustava borova u neposrednoj blizini objekta, došlo je do značajnih oštećenja kanalizacijskih cijevi. postojeća kanalizacijska mreža datira iz 70-ih godina prošlog stoljeća te je u izrazito lošem i dotrajalom stanju, što dodatno otežava redovito održavanje i uzrokuje učestale probleme u funkcioniranju sanitarnih čvorova koje onemogućava korištenje učenicima škole.)
· armirano betonski radovi na prilazu posebnim razrednim odjelima (Postojeći prilaz posebnim razrednim odjelima Osnovne škole Lapad nije bio u zadovoljavajućem stanju te je znatno otežavao prilaz učenicima, pomoćnicima u nastavi, roditeljima, edukatorima rehabilitatorima. Betonska podloga je dotrajala. S obzirom na specifične potrebe naših učenika, bilo je nužno osigurati kvalitetan, siguran i prilagođen pristup učionicama posebnog odjela, kako bi se omogućilo sigurno i nesmetano sudjelovanje učenika s teškoćama u razvoju u odgojno – obrazovnom procesu. Planirana obnova obuhvatila je  nužno uređenje-betoniranje i prilagodbu prilaza sukladno standardima pristupačnosti, čime su se značajno unaprijedili uvjeti boravka i rada učenika s teškoćama u razvoju, kao i djelatnika škole, roditelja i drugih posjetitelja.)


	


Pokazatelji rezultata (navesti pokazatelje na razini aktivnosti/projekta):
	Pokazatelj
rezultata
	Definicija pokazatelja
	Jedinica
	Polazna vrijednost 2026.
	Nova vrijednost 2026.

	Povećanje razine sigurnosti, kvalitete i funkcionalnosti školskog prostora 
	Realizacijom planiranih aktivnosti održavanja i sanacije poboljšava se sigurnost učenika i djelatnika, produljuje vijek trajanja postojeće infrastrukture te smanjuje rizik nastanka materijalne štete uslijed dotrajalosti i vremenskih nepogoda, čime se osiguravaju sigurniji i kvalitetniji uvjeti za boravak, rad i svakodnevno kretanje učenika, zaposlenika i drugih posjetitelja škole
	Postotak
	100
	100




	Naziv aktivnosti/projekta u Proračunu: ASISTENT U NASTAVI

	Asistent u nastavi, oblik je podrške učenicima s posebnim obrazovnim potrebama koji su uključeni u redovan sustav odgoja i obrazovanja. 
Asistent u nastavi direktno radi u nastavi i predstavlja podršku: 
•	učeniku s posebnim potrebama (za uključivanje u razred, savladavanje socijalno-psiholoških prepreka)
•	učitelju i drugim stručnjacima (kreiranje ciljeva, zajednička izrada individualnog plana rada s učenikom, realizacija planiranog s učiteljima i drugim stručnjacima direktnim radom s učenikom, povratna informacija...)
•	kurikulumu ( u skladu sa sposobnostima učenika)
•	školi (rad u timu, sudjelovanje u životu škole, poznavanje pravila u školi) 
Svaki asistent prolazi edukaciju. Asistent u nastavi direktno radi s učenikom sukladno rasporedu sati za taj dan. 
Troškove provedbe projekta (financiranje rada asistenta) pokriva Grad Dubrovnik uz sufinanciranje sredstvima iz EU projekta.
Sredstva za provedbu projekta osigurana su iz izvornih prihoda Grada Dubrovnika te sredstava EU koje na transakcijski račun prosljeđuje gradski proračun.
Podizanje kvalitete školovanja učenika s posebnim odgojno obrazovnim potrebama u sustavu redovnog osnovnog školovanja, 
kvalitetniji oblik podrške učenicima s teškoćama u razvoju pri integraciji u redovni sustav obrazovanja. 
Pomoćnik (asistent) u nastavi tijekom nastavnog procesa pruža potporu učeniku s TUR, učitelju i  razrednom odjelu u cjelini.
Rebalansom su povećana sredstva zbog povećanja broja pomoćnika u nastavi za jednog zaposlenika sukladno potrebama učenika za pružanjem odgovarajuće potpore tijekom odgojno–obrazovnog procesa te radi osiguravanja materijalnih prava pomoćnika u nastavi zaposlenih od početka nove školske godine, odnosno od 01. rujna 2026. godine.

	


Pokazatelji rezultata:
	Pokazatelj
rezultata
	Definicija pokazatelja
	Jedinica
	Polazna vrijednost 2026.
	Nova vrijednost
2026.

	Udio pravovremeno isplaćenih plaća pomoćnicima
	Postotak plaća pomoćnika u nastavi isplaćenih u zakonskom roku
	Postotak
	100
	100

	Udio zadovoljnih roditelja i učitelja programom
	Postotak roditelja i učitelja koji izražavaju zadovoljstvo radom pomoćnika u nastavi
	Postotak
	100
	100

	Broj učenika obuhvaćenih programom
	Ukupan broj učenika s posebnim obrazovnim potrebama kojima je dodijeljen pomoćnik u nastavi
	Broj
	21
	22




	Naziv aktivnosti/projekta u Proračunu: NABAVA ŠKOLSKIH UDŽBENIKA

	Aktivnost nabave školskih udžbenika provodi se s ciljem osiguravanja jednakog pristupa obrazovanju svim učenicima kroz besplatnu opskrbu nastavnim materijalima, financiranu od strane Ministarstva znanosti, obrazovanja i mladih. Ovim programom uklanjaju se ekonomske barijere i smanjuje financijsko opterećenje roditelja, čime se potiče obrazovna jednakost i omogućuje nesmetano praćenje nastavnog plana i programa. Planirana sredstva osiguravaju pravovremenu nabavu potrebnih udžbenika za učenike prije početka nastavne godine. Aktivnosti se provode kontinuirano radi osiguravanja kvalitetnih uvjeta za odgojno – obrazovni rad, stabilnosti obrazovnog sustava te jednakih uvjeta za sve učenike. Izmjenama i dopunama financijskog plana sredstva su usklađena s procijenjenim potrebama do kraja proračunske godine.  

	


Pokazatelji rezultata :
	Pokazatelj
rezultata
	Definicija pokazatelja
	Jedinica
	Polazna vrijednost 2026.
	Nova vrijednost
2026.

	Pravovremena isporuka udžbenika
	Postotak učenika koji su dobili udžbenike prije početka nastavne godine
	Postotak
	100
	100

	Usklađenost udžbenika s nastavnim planom
	Postotak udžbenika koji odgovaraju aktualnom kurikulumu i nastavnim planovima
	Postotak
	100
	100

	Udio plaćenih obveza za udžbenike
	Postotak financijskih obveza za nabavu udžbenika podmirenih u propisanom roku
	Postotak
	100
	100




	Naziv aktivnosti/projekta u Proračunu: SHEMA ŠKOLSKOG VOĆA

	Republika Hrvatska nastavlja provedbu školske sheme odnosno dodjelu besplatnih obroka voća, povrća, mlijeka i mliječnih proizvoda te edukativne aktivnosti za djecu u osnovnim i srednjim školama s ciljem:
•	povećanja unosa svježeg voća i povrća te mlijeka i mliječnih proizvoda te smanjenja unosa hrane s visokim sadržajem masti, šećera i soli u svakodnevnoj prehrani učenika,
•	podizanja razine znanja o važnosti zdrave prehrane i nutritivnim vrijednostima svježeg voća i povrća te mlijeka  i mliječnih proizvoda i
•	edukacije učenika u cilju smanjenja otpada od hrane.
Redovita isporuka voća, podjela učenicima istog dana, briga učitelja, nastavnika i ostalog osoblja oko provedbe programa Školske sheme.
Povećanje planiranih sredstava rezultat je povećanja broja učenika uključenih u program Sheme školskog voća, zbog čega je potrebno osigurati dodatna sredstva za provedbu programa. 

	



	Pokazatelj
rezultata
	Definicija pokazatelja
	Jedinica
	Polazna vrijednost 2026.
	Nova vrijednost
2026.

	Pravovremena podjela voća
	Postotak obroka voća podijeljenih učenicima istoga dana kada su isporučeni
	Postotak
	100
	100

	Broj učenika uključenih u program
	Broj učenika koji redovito konzumiraju voće u sklopu Školske sheme
	Broj
	547
	569





                                                                                                                              					             Ravnateljica
                                                                                                                                                                                           Željana Pavlović
															
     _______________________

